সম্প্রতি, অনিতা শ্রফ আদজানিয়ার একটি টক শোয়ে হাজির হয়েছিলেন সোনম কাপুর। সেখানেই অনেক সহ অভিনেতা, অভিনেত্রী সম্পর্কে বেশকিছু মন্তব্য করেন সোনম। যেমন শাহিদ কাপুর ও আয়ুষ্মান খুরানাকে তিনি 'মেন্টালি মার্ডার' করতে চান বলে মন্তব্য করেন সোনম কাপুর। আর এর পরেই সঞ্চালিকা অনিতা আদজানিয়া সোনমকে যখন জিজ্ঞাসা করেন বি-টাউনের 'ট্রাবল মেকার' (ঝামেলা পাকাতে ওস্তাদ) এমনটা কাকে মনে হয়? সোনম উত্তরে কঙ্গনা রানাওয়াতের নাম নেন। যদিও সোনম এক্ষেত্রে খারাপ অর্থে সোনম বিষয়টির ব্যাখ্যা করে বলেন, '' সব সময় প্রথা ভেঙে নতুন কিছু করতে চান কঙ্গনা। আর তার জন্য তাঁকে সম্মান জানাতেই হয়।'' সোনমের কথায়, কঙ্গনা সবকিছুই নতুন ভাবে, অন্যরকমভাবে করেন। প্রসঙ্গত, এর আগেও বহুবার কঙ্গনার প্রসংশা করেছেন সোনম।